倫敦

倫敦係英國實際上嘅首都，同時亦係英倫實際上嘅首府。自18世紀以來，倫敦一路都係世界上至為緊要嘅政治、經濟、文化、藝術與及娛樂核心之一。2005年統計指，倫敦斷人頭計有成爭唔多750萬，而其中大城市人多過1200萬。倫敦乃係一個極之多元化嘅大都市，居民來自世界各地，具有多元嘅種族、宗教同文化，講說話嚟計，言語都有成300幾種。同時，倫敦更係世界聞名嘅旅遊勝地，有勁多名勝景點，即如博物館咁。

名稱

喺英國嘅政治區劃裡面，「倫敦」同「倫敦市」唔係同一回事。「倫敦」或者「大倫敦」係一個大都會區，重要嘅英國國家機構，包括王室住地白金漢宮、國會所在地西敏宮同首相辦公室唐寧街十號，都位於倫敦轄下嘅西敏市；「倫敦市」係一座高度自治嘅城市，受英國基本法《大憲章》第九條特別保護。

地理 
泰晤士河穿過倫敦，而且將城市分開做南同北。自從羅馬人喺嗰度定居之後，河上面逐漸起咗一條條嘅橋，而其中最著名嘅就係倫敦橋。

人口 
倫敦係歐洲繼莫斯科同巴黎之後嘅第三大都市。據2001年嘅人口普查，倫敦市區同佢嘅自治市有7,172,036 人口。其中大概有71%係白人，10%係印度、孟加拉或巴基斯坦後裔，5%係非洲黑人後裔，5%係加勒比海黑人後裔，3%混血人種，重有差唔多1%係華人。58.2%嘅人口信奉基督教，15.8%嘅人口冇宗教信仰。大概有21.8%嘅倫敦居民喺歐盟以外嘅地區出世。

生活喺倫敦都市圈入面嘅大約有13,945,000人口，比起蘇格蘭、威爾士同北愛爾蘭嘅人口總和重要多。倫敦都市圈係歐洲最大嘅都市圈，亦係世界上最大嘅20個都市圈之一。

行政區劃

體育
倫敦搞過三次夏季奧林匹克運動會，分別係1908年、1948年同埋2012年，係有史以嚟頭一個三度主辦現代奧運會嘅城市。

倫敦亦雲集英格蘭超級足球聯賽其中五間足球會：阿仙奴、車路士、水晶宮、熱刺同埋韋斯咸。

倫敦嘅溫布頓網球錦標賽亦係世界四大網球公開賽其中一個。

旅遊

倫敦係世界上其中一個好受遊客歡迎嘅城市。主要景點包括：
白金漢宮
特拉法加廣場
聖保羅大教堂
西敏宮
倫敦眼
大英博物館
國立畫廊
自然史博物館
南岸中心
泰特現代藝術館
維多利亞與亞厘畢博物館
倫敦科學館
森麻實府
倫敦塔
國立肖像館

倫敦